Pauls Šturms

Pauls Aleksandrs Šturms ( — ) bija latviešu strēlnieku virsnieks, par Ziemassvētku kaujās izrādīto varonību pēc nāves apbalvots ar Lāčplēša Kara ordeni.

 Dzīves gājums 

Dzimis Gaigaļos, Līvbērzes pagastā.L.k.o.k. biogrāfija — Šturms, Pauls Mācījies Jelgavas reālskolā, tomēr skolas gaitas pārtrauca Pirmais pasaules karš.Jānis Kaktiņš, Varoņu sejas: latviešu strēlnieku dzīves stāsti , Pulkveža Brieža fonds, Rīga, 1930. gads, 53. — 54. lpp.

Nepilnu 18 gadu vecumā 1915. gadā brīvprātīgi kā pirmās šķiras savvaļnieks iestājās Krievijas Impērijas armijā. Tā paša gada septembrī pabeidzis Viļņas karaskolu. Pēc karaskolas nosūtīts dienestā uz Čeļabinsku, bet vēlāk, 1916. gadā, pārnācis uz latviešu strēlnieku vienībām — dienējis 7. Bauskas latviešu strēlnieku pulkā kā 7. rotas komandieris. Apbalvots ar vairākiem apbalvojumiem, tajā skaitā ar III šķiras Staņislava ordeni ar šķēpiem un lentu. Dienestā sasniedzis podporučika (virsleitnanta) dienesta pakāpi.

Tīreļpurvā, ar savu rotu pārraujot vācu aizsardzību un iebrūkot Ložmetējkalna aizmugurē, kritis Ziemassvētku kauju pirmajā dienā — 1917. gada 5. janvārī (pēc v. s. 1916. gada 23. decembrī). Par kaujā izrādīto varonību pēc nāves 1917. gadā apbalvots ar Svētā Jura ordeņa IV šķiru,"Nākotne" — M. Peniķis Latvieši pirmajā pasaules karā  (1944. gada 1. janvāris, Nr.4, 156 lpp.) savukārt 1920. gadā ar Lāčplēša Kara ordeņa III šķiru."Valdības Vēstnesis" — Lāčplēša Kara ordeņa 1920. gada 18. decembra sēdes protokols  (1921. gada 31. janvāris, Nr.24, 2. lpp.) Apglabāts Rīgas Brāļu kapos.Rīgas Brāļu kapi — Apbedījumu datu bāze 

 Apraksti par apbalvošanu 

 Atsauces 

Kategorija:Latviešu strēlnieku virsnieki
Kategorija:Lāčplēša Kara ordeņa kavalieri
Kategorija:Jura ordeņa kavalieri
Kategorija:Staņislava ordeņa kavalieri
Kategorija:Rīgas Brāļu kapos apbedītie
Kategorija:Jelgavas novadā dzimušie